สวัสดีค่ะ🙏 คือมีเพศสัมพันธ์กับแฟนวันที่28ตอนเวลาประมาณ21:30น.ใส่ถุงยางเพื่อป้องกันตามปกติ แต่ถุงยางดันแตก แต่หนูกับแฟนไม่รู้ว่าถุงยางแตกตอนไหน มารู้ตัวว่าแตกก็ตอนมีเพศสัมพันธ์เสร็จ แต่แฟนแตกนอก ไม่ได้แตกใน เอาออกมาชักก่อนที่จะแตก ด้วยความที่ร้านขายยาปิดหมดแล้ว ติดธุระในตอนเช้า เลยได้กินยาคุมฉุกเฉิน ยี่ห้อ แมรี่ พิงค์ ประมาณ 10:10น. แล้วกินอีกทีตอนเวลา 22:02น.หลังกินยาไปได้3วัน มีเลือดออกในช่องคลอดเลือดที่ออกมาเทียบเท่ากับประจำเดือน มาได้2วัน แล้วก็หมดไป อยากทราบว่า มีโอกาสท้องไหม หรือ เลือดที่ออกเป็นผลจากยา
สวัสดีค่ะ ยาคุมกำเนิดฉุกเฉินนั้นเป็นการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%โดยจากที่กล่าวมาก็กินภายในเวลาที่กำหนด โอกาสตั้งครรภ์จึงน้อยหลังการใช้ยาคุมฉุกเฉิน ภายในประมาณ 1 สัปดาห์ อาจมีเลือดออกจากช่องคลอดดังกล่าวมาได้ ไม่ได้บ่งบอกว่าตั้งครรภ์หรือไม่ตั้งครรภ์ น่าจะเป็นผลข้างเคียงจากยาแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก